  Майя Бывальцева Ижкарын Операя но балетъя театрысь вакцинаци пунктэз мукет интые выжтозы. 16-тӥ шуркынмонысен со Консультативно-диагностикой центрын ужалоз, ивортӥз Удмуртиысь тазалыкез утёнъя министерстволэн пресс-службаез. Свободы ульчаысь 228 номеро юртэ интыяськем центрын коронавируслэсь прививка пуктыны луоз ужан нуналъёсы 8 часысен 19 часозь, шутэтскон нуналъёсы – 10 часысен 16 часозь. Тодэ вайытом, озьы ик Ижкарын вакцинаци пунктъёс ужало - Мер тазалыкъя центрын (Октябрьлы 50 ар нимо площадь, 21): ужан нуналъёсы 8 часысен 19 часозь, шутэтскон нуналъёсы – 10 часысен 16 часозь. - Сбербанклэн офисаз (Пушкинской ульча, 157): ужан нуналъёсы 8 часысен 18 часозь, кӧснуналэ 9 часысен 14 часозь, арнянуналэ шутэтскон нунал. Ватсалом, Удмуртие коронавируслэсь 54 сюрс 600 доза вакцина вуиз.   Тегъёс: Тазалык Ижкар Удмуртия прививка  